บอร์ดกทปส. ยอมถอย หลังช่อง7-นีลเส็น ท้วงใช้กองทุนไม่ตรงวัตถุประสงค์
เลขาธิการ กสทช. เผย บอร์ดกทปส.ยอมถอย หลัง ช่อง7-นีลเส็น ท้วง เหตุใช้กองทุนไม่ตรงวัตถุประสงค์ ส่งที่ปรึกษากฎหมายตรวจสอบอีกครั้ง เพื่อความรอบคอบ ,วันที่ 3 ก.ย. 58 นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ในฐานะกรรมการและเลขานุการคณะกรรมการบริหารกองทุนวิจัยและพัฒนากิจการกระจายเสียง กิจการโทรทัศน์ และกิจการโทรคมนาคม เพื่อประโยชน์สาธารณะ (กทปส.) เปิดเผยว่า ที่ประชุมบอร์ดกทปส. มีให้คณะอนุกรรมการที่ปรึกษากฎหมาย พิจารณาว่าการให้เงินสนับสนุนการดำเนินการของสถาบันวิจัยเพื่อการพัฒนาสื่อจำนวน 370 ล้านบาท สามารถดำเนินการได้หรือไม่ สอดคล้องกับวัตถุประสงค์ในการจัดสรรเงินของกองทุนฯ หรือไม่ ทั้งนี้เพื่อให้เกิดความรอบคอบและถูกต้องตามกฎหมาย และนำมาเสนอที่ประชุมบอร์ด กทปส.ในครั้งหน้า,กสทช.มีความตั้งใจที่จะสนับสนุนเรื่องดังกล่าว แต่เมื่อมีการท้วงติงจากบริษัท กรุงเทพโทรทัศน์และวิทยุ จำกัด (ช่อง 7) เและบริษัท เดอะ นีลเส็น คอมปะนี (ประเทศไทย) จำกัด ว่าการดำเนินการดังกล่าวอาจไม่สอดคล้องกับวัตถุประสงค์ในการจัดสรรเงินของกองทุน กทปส. ตาม พ.ร.บ.จัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. 2553 ทำให้ที่ประชุมบอร์ดกทปส. ต้องส่งให้คณะอนุกรรมการที่ปรึกษากฎหมาย ตรวจความถูกต้องอีกครั้ง เพื่อความรอบคอบ
เลขาธิการ กสทช. เผย บอร์ดกทปส.ถอย หลัง ช่อง7-นีลเส็น ท้วง เหตุใช้กองทุนไม่ตรงวัตถุประสงค์ ส่งที่ปรึกษากฎหมายตรวจสอบอีกครั้ง เพื่อความรอบคอบ 
กทปส.,กสทช.,ช่อง 7,นีลเส็น คอมปะนี,พ.ร.บ.จัดสรรคลื่นความถี่,ประชุมบอร์ดกทปส.,ฐากร ตัณฑสิทธิ์,ข่าว,ข่าวเศรษฐกิจ,ไทยรัฐออนไลน์